"Zerek" бөбекжайы

Жалпы мәлімет
2024–2025 оқу жылында «Zerek» бөбекжайының музыка жетекшісі ретінде балалардың шығармашылық әлеуетін ашуға, музыкалық қабілетін дамытуға, эстетикалық тәрбие беруге бағытталған жүйелі жұмыстар атқарылды. Музыкалық сабақтар білім беру бағдарламасына, жас ерекшелігіне және балалардың жеке мүмкіндіктеріне сәйкес жүргізілді.
 Оқу-тәрбие жұмысы
Әр жас тобына сай ересек мектепалды тобында аптасына 2 рет ал ортаңғы топта аптсамына 1 рет тұрақты музыкалық ІӘ өткізілді.
Сабақ барысында төмендегі бағыттар қамтылды:
Ән айту және вокалдық жаттығулар;
Музыкалық-ырғақтық жаттығулар мен би элементте
Музыкалық шығармаларды тыңдау және мазмұнын талдау;
Балалар аспаптарында ойнау (сазсырнай, үш ішекті домбыра, маракас және т.б.).
Балаларға ұлттық музыкаға, халық әндері мен күйлеріне, қазақ композиторларының шығармашылығына деген қызығушылықты қалыптастыру көзделді.
Музыка сабағында ойын элементтері кеңінен қолданылып, баланың белсенділігі мен еркін шығармашылығын дамытуға мүмкіндік берілді.
 Мерекелік және мәдени іс-шаралар
Жыл бойы «Zerek» бөбекжайында бірқатар тәрбиелік мәні бар мерекелік іс-шаралар ұйымдастырылды. Олар:
Қыркүйек – Білім күні, Тілдер күні
Қазан – Ұстаздар күні
Желтоқсан – Тәуелсіздік күні, Жаңа жыл ертеңгілігі
Наурыз – Ұлыстың ұлы күні мерекесі
Наурыз-сәуір – «Көктем аруы» және Ана күні мерекелік концерттері
Мамыр – Жеңіс күніне арналған «Ер есімі – ел есінде» кеші
Мамыр – «Сау бол, балабақша!» – мектепке баратын бүлдіршіндерге арналған қоштасу кеші
Мерекелерге әр топпен жеке-жеке репетициялар өткізіліп, балалардың сахна мәдениеті, өзін-өзі ұстауы, шығармашылық қабілеттері дамытылды. Би қойылымдары, хор нөмірлері, жеке ән әйту, ұлттық ойындар кеңінен қолданылды.
Дарынды балалармен жұмыс
Музыкалық қабілеті бар балалармен жеке дайындық жүргізілді.
Ішкі балабақша сайыстары мен концерттерінде белсенді қатысқан балалар марапатталды.
Ертегілік қойылымдар қойылып балалар өз өнерлерін көрсетті
Ата-аналармен жұмыс
Ата-аналармен ынтымақтастық орнатылып, ашық сабақтар мен концерттік іс-шараларға қатысулары қамтамасыз етілді.
Музыкалық тәрбие бойынша кеңестер, ұсыныстар берілді.
Ата-аналардың кері байланысы арқылы жұмыстың тиімділігі артты.
Қорытынды
2024–2025 оқу жылында жоспарланған барлық музыкалық-тәрбиелік іс-шаралар толық жүзеге асырылды. Балаларға музыка арқылы ұлттық құндылықтар мен рухани-мәдени тәрбие берілді. Келесі оқу жылында музыкалық сауаттылықты тереңдете түсу, шығармашылық жобалар мен балалар ансамбльдерін дамыту бағытында жұмыстар жалғасын табады.
